L’IES Vicent Andrés Estellés de Burjassot se suma a la celebració del Dia Europeu de les Llengües
2025-07-24

Amb un variat programa d’activitats, entre les quals es troba el concurs del centre per a triar el disseny de la samarreta oficial DEL 2020, l’IES Vicent Andrés Estellés de Burjassot s’ha sumat, un any més, a la celebració del Dia Europeu de les Llengües (DEL).

Enguany ha sigut el torn de les imatges i les paraules, ja que, com han assenyalat des del centre, “aquest binomi parla per si sol. L’alumnat ha creat un diccionari de paraules inventades en les llengües presents en el centre, regalant-nos tota la seua creativitat lingüística en el nou DICOVAE que es pot consultar en versió online i en paper, a la biblioteca del centre”.

Així mateix, també van participar en un photocall dirigit pels alumnes de Batxillerat d’Arts, encarregats de l’edició fotogràfica de l’esdeveniment.